Տենգինկա

Տենգինկա (Հայկական Շափշուղո, ), հայաբնակ գյուղ Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Շափշուղո (Շափսուղո) գետի հովտում, Տուապսեից 60 կմ հյուսիս-արևմուտք և ծովի մակարդակից 21 մ բարձրության վրա։

Բնակչությունը 
1897 թվականին գյուղն ուներ 458 բնակիչ, որից 239 տղամարդ և 219 կին` միայն հայեր։ 1905 թվականին գյուղն ուներ 69 տուն։ 1913 թվականին` 76 ընտանիք և 434 բնակիչ, որից 236 տղամարդ և 198 կին։ 1920 թվականին գյուղն ուներ 127 տուն (այրվել է 9 տուն) և 744 բնակիչ, որից 372 տղամարդ, 372 կին և  282 երեխա` մեծ մասամբ հայեր (70%) և ռուսներ։ 1925 թվականին կար 117 տուն և 640 բնակիչ, որից 330 տղամարդ և 310 կին։

Ներկայումս, բացի հայերից, գյուղում ապրում են ռուսներ, մոլդովացիներ և ուկրաինացիներ։ Բնակիչներն զբաղվում են այգեգործությամբ և բանջարաբուծությամբ։ Գյուղն ունի միջնակարգ դպրոց, ակումբ, մանկապարտեզ և բուժկայան։

Պատմությունը 
Գյուղը հիմնադրել են Սամսունից եկած համշենահայերը` 1859-1864 թվականներին և անվանել Շափշուղո։ Գյուղի գերեզմանոցի մոտ պահպանվել է կիսավեր հայկական չգործող եկեղեցի։ 2003 թվականին կառուցվել է նոր հայկական եկեղեցի (Սուրբ Վերափոխման տաճար)։

Գյուղի մոտակայքի լեռներում կան ջրվեժներ, որոնք զբոսաշրջիկների սիրած վայրերից են։

Ծանոթագրություններ

Արտաքին հղումներ 
  Բնակչության` 2010 թվականի համառուսական հաշվառումներ 
 Տուապսեի շրջանի գյուղերի կազմավորման պատմություն

Կրասնոդարի երկրամասի գյուղական բնակավայրեր
Կրասնոդարի երկրամասի Տուապսեի շրջանի բնակավայրեր
Ռուսաստանի հայաբնակ գյուղեր
1864 թվականին հիմնադրված բնակավայրեր